METODOLOGIE

privind controlul certificatelor de concediu medical elaborata în baza O.U.G. nr. 158/2005 si a Ordinului ministrului sanatatii si al presedintelui  CNAS nr. 60/32/2006
I.
Efectuarea controlului la sesizarea angajatorului

1.
Angajatorul – persoana fizica sau juridica, poate sesiza casa de asigurari de sanatate referitor la eliberarea certificatelor de concediu medical pentru angajatii proprii.

2.
Sesizarea se adreseaza casei de asigurari de sanatate în a carei raza administrativ teritoriala angajatorul îsi are sediul social si va cuprinde: denumirea angajatorului, datele de identificare ale acestuia, descrierea punctuala a cazurilor, copie a certificatelor de concediu medical care urmeaza a fi controlate, istoricul acordarii de concedii medicale angajatului în cauza, mentionarea realizarii stagiului de cotizare.

3.
Echipa de control formata, dupa caz, din personal din cadrul serviciilor specializate din structura Ministerului Sanatatii Publice, CNAS, a caselor de asigurari de sanatate, a directiilor de sanatate publica si a directiilor medicale ori structurilor similare din ministerele si institutiile din administratia publica centrala cu retea sanitara proprie, precum si de medici experti ai asigurarilor sociale. În cazul în care, în termen de 5 zile de la solicitarea casei de asigurari de sanatate, celelalte institutii nu desemneaza personal care sa participe la efectuarea controlului, casele de asigurari de sanatate initiaza controlul cu privire la eliberarea certificatelor de concedii medicale.

4.
Controlul la medicul care a încheiat conventie cu casa de asigurari de sanatate si care a eliberat certificatele de concediu medical care fac obiectul sesizarii angajatorului se realizeaza având în vedere:

a)
înregistrarile primare,

b)
concordanta dintre fila de certificat supusa verificarii – carnetul de certificate medicale din care a fost eliberat – fisa de consultatie/foaia de observatie – documentele anexe care sustin diagnosticul – registrul de consultatie;

c)
recomandarile comunicate de medic bolnavului si consemnate în documentele medicale (fisa de consultatie, biletul de externare, etc.), cu privire la programul acestuia pe perioada concediului medical – datele la care pacientul trebuie sa se prezinte la control, programul tratamentelor recomandate a fi efectuate la sediul unei unitati medicale, precum si alte recomandari legate de procesul de recuperare (activitati în aer liber, activitati sportive, repaus la pat, etc.).

În urma verificarilor, se întocmeste un raport de constatare, conform modelului prezentat în Anexa nr. 1 la prezenta metodologie.

5.
Controlul beneficiarului de certificat de concediu medical care a facut obiectul sesizarii angajatorului se va realiza avându-se în vedere una sau mai multe din urmatoarele actiuni, dupa caz:

a)
vizita la domiciliu pentru verificarea respectarii planului de recuperare recomandat de medic pentru a culege informatiile necesare;

b)
ancheta asupra programului pacientului în perioada concediului medical;

c)
solicitare de confirmare de diagnostic din partea altui specialist, pe cheltuiala angajatorului, dupa caz;

În urma controlului beneficiarului de certificat de concediu medical se întocmeste un raport de constatare.

6.
Pe baza rapoartelor mentionate la pct. 4 si 5 se întocmeste raportul de control cu propuneri de validare, amânare, respingere a concediilor medicale controlate, precum si de sesizare a comisiilor de disciplina, a Colegiului Medicilor din România dupa caz, si se supune aprobarii

presedintelui-director generat cu avizul medicului sef al casei de asigurari de sanatate.

7.
O sinteza a raportului de control va fi transmisa angajatorului.

8.
In cazul in care se constata ca bolnavul nu respecta programul terapeutic recomandat de medic sau simuleaza boala, casa de asigurari nu deconteaza contravaloarea concediului medical.

9.
Echipa de control va sesiza comisia de disciplina din cadrul colegiului medicilor de la nivelul fiecarui judet, respectiv Colegiul Medicilor Bucuresti, precum si unitatile cu care medicii se afla în relatii contractuale, pentru luarea masurilor legale ce se impun, în cazul în care se constata nerespectarea prevederilor O.U.G. nr. 158/2005 ;

10.Stabilirea contraventiilor si aplicarea sanctiunilor

Eliberarea certificatelor de concediu medical cu nerespectarea  prevederilor legale cu privire la acordarea concediilor medicale constituie contraventie, constatata de catre organele de control ale CNAS sau caselor de asigurari de sanatate, si se sanctioneaza potrivit O.U.G. nr. 158/2005, cu amenda de la 1.000 lei (RON) la 2.500 lei (RON), pentru urmatoarele fapte care constituie contraventii, astfel:

completarea necorespunzatoare a certificatelor de  concediu medical; eliberarea unui numar disproportionat de certificate  de concediu medical în raport cu numarul de consultatii medicale; eliberarea certificatelor de concediu medical pentru durate mai mari decât cele stabilite de lege; acordarea retroactiva a certificatelor de concediu medical în afara situatiilor prevazute de lege; neconcordanta datelor din fisa medicala a asiguratului cu cele de pe certificatul de concediu medical, precum si acordarea certificatului de concediu medical fara a se mentiona în fisa medicala elementele de diagnostic, diagnostic pozitiv si planul de recuperare; nerespectarea prevederilor legale privind înscrierea codului de diagnostic clasificatia internationala a maladiilor CIM, revizia a 10-a OMS (CIM  – 10), Lista cu 999 coduri de boala, în caractere numerice ; acordarea de concedii medicale în cazuri sau pentru perioade nejustificate; încadrarea eronata a concediilor medicale în categoria „initial”, respectiv „în continuare”; neraportarea datelor referitoare la certificatele de concediu medical la termenele stabilite de casele de asigurari de sanatate ; alte situatii temeinic justificate.

Constatarea contraventiilor si aplicarea amenzilor corespunzatoare se  fac de catre organele de control ale CNAS si ale caselor de asigurari de sanatate.

II.Efectuarea controlului la initiativa autoritatilor abilitate sa realizeze controlul

A.
Efectuarea controlului la medicul care elibereaza certificate de concediu medical

1.
Controlul se realizeaza în baza planului de control sau în conditiile în care exista motive pentru a considera ca certificatele de concediu medical au fost eliberate cu încalcarea prevederilor legale în vigoare.

2.
Efectuarea controlului potrivit prezentelor norme si a dispozitiilor legale în vigoare aplicabile persoanelor îndreptatite sa acorde concedii medicale.

3.
Stabilirea contraventiilor si aplicarea sanctiunilor în conditiile prevazute în prezentele norme.

B.
Efectuarea controlului la angajator

1.
Întrunirea echipei de control potrivit pct. I.3

2.
Efectuarea controlului la angajatorul care a depus declaratiile prevazute în Anexa 1 si 2 la Normele de aplicare a prevederilor O.U.G. nr.  158/2005, aprobate prin Ordinul ministrului sanatatii si al presedintelui CNAS nr. 60/32/2006, precum si a certificatelor de concediu medical.

3.
În urma verificarii certificatelor de concediu medical, precum si a documentelor din care rezulta realizarea stagiului de cotizare, se întocmeste raportul de control cu propuneri de validare, amânare, respingere la plata a certificatelor de concediu medical controlate, precum si de efectuare a controlului la medicul prescriptor, care va fi supus aprobarii presedintelui – director general al casei de asigurari de sanatate, cu avizul medicului sef.

4.
Se sanctioneaza potrivit O.U.G. nr. 158/2005, cu amenda de la 1.000 lei (RON) la 2.500 lei (RON) urmatoarele fapte care constituie contraventii, astfel:

a)
refuzul nejustificat de plata a indemnizatiilor;

b)
calculul si plata eronata a indemnizatiilor;

Constatarea contraventiilor si aplicarea amenzilor corespunzatoare se fac de catre organele de control ale CNAS si ale caselor de asigurari de sanatate. 

